CELEX: 32020D0660
Language: hu
Date: 2020-05-15 00:00:00
Title: A Bizottság (EU) 2020/660 végrehajtási határozata (2020. május 15.) az (EU) 2019/1326 végrehajtási határozatnak az elektromechanikus kontaktorok és motorvédő kapcsolók, az ívoltó eszközök, a szakképzettség nélküli személyek által kezelhető elosztótáblák és az ipari targoncák elektromágneses összeférhetősége tekintetében történő módosításáról

18.5.2020   
               
               
                  HU
               
               
                  Az Európai Unió Hivatalos Lapja
               
               
                  L 155/16
               
            
         A BIZOTTSÁG (EU) 2020/660 VÉGREHAJTÁSI HATÁROZATA
         (2020. május 15.)
         az (EU) 2019/1326 végrehajtási határozatnak az elektromechanikus kontaktorok és motorvédő kapcsolók, az ívoltó eszközök, a szakképzettség nélküli személyek által kezelhető elosztótáblák és az ipari targoncák elektromágneses összeférhetősége tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2014/30/EU európai parlamenti és tanácsi irányelv (2) 13. cikkének megfelelően azokról az elektromos berendezésekről, amelyek megfelelnek az olyan harmonizált szabványoknak vagy azok egyes részeinek, amelyek hivatkozásait közzétették az Európai Unió Hivatalos Lapjában, vélelmezni kell, hogy megfelelnek az említett szabványok vagy azok részei által meghatározott, az említett irányelv I. mellékletében megállapított alapvető követelményeknek.
                  
               
                     (2)
                  
                  
                     A Bizottság a C(2016) 7641 bizottsági végrehajtási határozattal (3) felkérte az Európai Szabványügyi Bizottságot (CEN), az Európai Elektrotechnikai Szabványügyi Bizottságot (CENELEC) és az Európai Távközlési Szabványügyi Intézetet (ETSI) arra, hogy a 2014/30/EU irányelv támogatása céljából dolgozzák ki és vizsgálják felül az elektromágneses összeférhetőségre vonatkozó harmonizált szabványokat.
                  
               
                     (3)
                  
                  
                     A C(2016) 7641 végrehajtási határozatban megfogalmazott kérelem alapján a CEN és a CENELEC az elektromechanikus kontaktorok és motorvédő kapcsolók tekintetében az EN IEC 60947-4-1:2019 harmonizált szabványt, az ívoltó eszközök tekintetében pedig az EN IEC 60947-9-1:2019 harmonizált szabványt dolgozta ki.
                  
               
                     (4)
                  
                  
                     A C(2016) 7641 végrehajtási határozatban megfogalmazott kérelem alapján a CEN és a CENELEC felülvizsgálta az EN 12895:2015 harmonizált szabványt, amelynek hivatkozása közzétételre került az Európai Unió Hivatalos Lapjának C sorozatában (4). E felülvizsgálat eredményeként elfogadásra került az ipari targoncákra vonatkozó EN 12895:2015+A1:2019 harmonizált szabvány.
                  
               
                     (5)
                  
                  
                     A Bizottság a CEN-nel és a CENELEC-kel közösen megvizsgálta, hogy az EN IEC 60947-4-1:2019, az EN IEC 60947-9-1:2019 és az EN 12895:2015+A1:2019 szabvány megfelel-e a C(2016) 7641 végrehajtási határozatban foglalt kérelemnek.
                  
               
                     (6)
                  
                  
                     Az EN IEC 60947-4-1:2019, az EN IEC 60947-9-1:2019 és az EN 12895:2015+A1:2019 szabvány megfelel az általuk lefedni kívánt és a 2014/30/EU irányelvben megállapított alapvető követelményeknek. Ezért a szóban forgó szabványok hivatkozásait indokolt közzétenni az Európai Unió Hivatalos Lapjában.
                  
               
                     (7)
                  
                  
                     Az EN 55103-2:2009 harmonizált szabvány – amelynek hivatkozása közzétételre került az Európai Unió Hivatalos Lapjának C sorozatában (5) – alá tartozó termékek elektromágneses zavartűrésére vonatkozó műszaki előírások egy újabb harmonizált szabvány, az EN 55035:2017 hatálya alá is tartoznak, amelynek hivatkozása az (EU) 2019/1326 bizottsági végrehajtási határozattal (6) közzétételre került az Európai Unió Hivatalos Lapjában. Az EN 55103-2:2009 harmonizált szabványt ezért vissza kell vonni.
                  
               
                     (8)
                  
                  
                     A CEN és a CENELEC elkészítette az EN 61439-3:2012 harmonizált szabványt helyesbítő EN 61439-3:2012/AC:2019-04 helyesbítést, amelynek hivatkozása közzétételre került az Európai Unió Hivatalos Lapjának C sorozatában (7). Mivel a helyesbítés műszaki helyesbítéseket vezet be, az EN 61439-3:2012 harmonizált szabvány helyes és következetes alkalmazása érdekében helyénvaló a harmonizált szabvány hivatkozását a helyesbítés hivatkozásával együtt közzétenni az Európai Unió Hivatalos Lapjában.
                  
               
                     (9)
                  
                  
                     Ezért az EN 55103-2:2009, az EN 12895:2015 és az EN 61439-3:2012 harmonizált szabvány hivatkozásainak az Európai Unió Hivatalos Lapjának C sorozatában való közzétételét vissza kell vonni. Annak érdekében, hogy a gyártóknak elegendő idejük legyen felkészülni az EN 55035:2017, az EN 12895:2015+A1:2019 és az EN 61439-3:2012/AC:2019-04 által helyesbített EN 61439-3:2012 harmonizált szabvány alkalmazására, az EN 55103-2:2009, az EN 12895:2015 és az EN 61439-3:2012 harmonizált szabvány hivatkozásának visszavonását távolabbi időpontra kell halasztani.
                  
               
                     (10)
                  
                  
                     Az (EU) 2019/1326 végrehajtási határozat I. melléklete felsorolja a 2014/30/EU irányelvnek való megfelelés vélelmét megalapozó harmonizált szabványok hivatkozásait. Az EN IEC 60947-4-1:2019, az EN IEC 60947-9-1:2019, az EN 61439-3:2012/AC:2019-04 által helyesbített EN 61439-3:2012 és az EN 12895:2015+A1:2019 harmonizált szabvány hivatkozását fel kell venni az (EU) 2019/1326 végrehajtási határozat I. mellékletébe.
                  
               
                     (11)
                  
                  
                     Az (EU) 2019/1326 végrehajtási határozat II. melléklete felsorolja a 2014/30/EU irányelvet támogató azon harmonizált szabványok hivatkozásait, amelyeket visszavonnak az Európai Unió Hivatalos Lapjából. Az EN 55103-2:2009, az EN 12895:2015 és az EN 61439-3:2012 harmonizált szabvány hivatkozását fel kell venni az (EU) 2019/1326 végrehajtási határozat II. mellékletébe.
                  
               
                     (12)
                  
                  
                     Az (EU) 2019/1326 végrehajtási határozatot ezért ennek megfelelően módosítani kell.
                  
               
                     (13)
                  
                  
                     A harmonizált szabványnak való megfelelés alapján a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdődően vélelmezhető az uniós harmonizációs jogszabályokban meghatározott megfelelő alapvető követelményeknek való megfelelés. Következésképpen indokolt úgy rendelkezni, hogy e határozat a kihirdetése napján lépjen hatályba,
                  
               ELFOGADTA EZT A HATÁROZATOT:
         
            1. cikk
            Az (EU) 2019/1326 végrehajtási határozat I. melléklete e határozat I. mellékletének megfelelően módosul.
         
         
            2. cikk
            Az (EU) 2019/1326 végrehajtási határozat II. melléklete e határozat II. mellékletének megfelelően módosul.
         
         
            3. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2020. május 15-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2014/30/EU irányelve (2014. február 26.) az elektromágneses összeférhetőségre vonatkozó tagállami jogszabályok harmonizálásáról (HL L 96., 2014.3.29., 79. o.).
         
            (3)  A Bizottság C(2016)7641 végrehajtási határozata (2016. november 30.) az elektromágneses összeférhetőségre vonatkozó tagállami jogszabályok harmonizálásáról szóló, 2014. február 26-i 2014/30/EU európai parlamenti és tanácsi irányelvet támogató harmonizált szabványok tekintetében az Európai Szabványügyi Bizottsághoz, az Európai Elektrotechnikai Szabványügyi Bizottsághoz és az Európai Távközlési Szabványügyi Intézethez intézett szabványosítási kérelemről.
         
            (4)  HL C 246., 2018.7.13., 1. o.
         
         
            (5)  HL C 246., 2018.7.13., 1. o.
         
         
            (6)  A Bizottság (EU) 2019/1326 végrehajtási határozata (2019. augusztus 5.) az elektromágneses összeférhetőségre vonatkozóan a 2014/30/EU európai parlamenti és tanácsi irányelv támogatása céljából kidolgozott harmonizált szabványokról (HL L 206., 2019.8.6., 27. o.).
         
            (7)  HL C 246., 2018.7.13., 1. o.
         
      
      
         
            I. MELLÉKLET
            Az (EU) 2019/1326 végrehajtási határozat I. melléklete a következő bejegyzésekkel egészül ki:
            
               
                           Sorszám
                        
                        
                           A szabvány hivatkozása
                        
                     
                           „6.
                        
                        
                           EN IEC 60947-4-1:2019
                           Kisfeszültségű kapcsoló- és vezérlőkészülékek. 4-1. rész: Kontaktorok és motorvédő kapcsolók. Elektromechanikus kontaktorok és motorvédő kapcsolók
                        
                     
                           7.
                        
                        
                           EN IEC 60947-9-1:2019
                           Kisfeszültségű kapcsoló- és vezérlőkészülékek. 9-1. rész: Aktív átívelés mérsékelő rendszerek. Ívoltó eszközök
                        
                     
                           8.
                        
                        
                           EN 61439-3:2012
                           Kisfeszültségű kapcsoló- és vezérlőberendezések. 3. rész: Szakképzettség nélküli személyek által kezelhető elosztótáblák (DBO)
                           EN 61439-3:2012/AC:2019-04
                        
                     
                           9.
                        
                        
                           EN 12895:2015+A1:2019
                           Ipari targoncák. Elektromágneses összeférhetőség”
                        
                     
         
      
      
         
            II. MELLÉKLET
            Az (EU) 2019/1326 végrehajtási határozat II. melléklete a következő bejegyzésekkel egészül ki:
            
               
                           Sorszám
                        
                        
                           A szabvány hivatkozása
                        
                        
                           A visszavonás időpontja
                        
                     
                           „4.
                        
                        
                           EN 55103-2:2009
                           Elektromágneses összeférhetőség. Professzionális audio-, video, audiovizuális és szórakoztató fény-vezérlő készülékek termékcsalád-szabványa. 2. rész: Zavartűrés
                        
                        
                           2021. november 18.
                        
                     
                           5.
                        
                        
                           EN 61439-3:2012
                           Kisfeszültségű kapcsoló- és vezérlőberendezések. 3. rész: Szakképzettség nélküli személyek által kezelhető elosztótáblák (DBO)
                        
                        
                           2020. november 18.
                        
                     
                           6.
                        
                        
                           EN 12895:2015
                           Ipari targoncák. Elektromágneses összeférhetőség
                        
                        
                           2021. november 18.”